Ieinteresētais piegādātājs


Par atklāta konkursa “Informatīvo pasākumu rīkošana”, iepirkuma identifikācijas Nr. TM 2026/5/TP, nolikumu

Tieslietu ministrija informē, ka ir saņēmusi ieinteresētā piegādātāja jautājumu par atklāta konkursa “Informatīvo pasākumu rīkošana”, iepirkuma identifikācijas Nr. TM 2026/5/TP (turpmāk – iepirkums), nolikumu.
Pasūtītājs informē, ka ieinteresētais piegādātājs nav laikus pieprasījis informāciju par atklāta konkursa nolikumā iekļautajām prasībām. Saistībā ar iepriekšminēto atbilde tiek sniegta pēc iespējas īsākā termiņā līdz piedāvājumu iesniegšanas termiņa beigām. 
	Jautājumi
	Iepirkuma komisijas atbilde

	 “Lūdzam precizēt iepirkuma TM2026/5/TP 2 punktus, lai visiem pretendentiem būtu vienāda izpratne par Pasūtītājam nepieciešamo pakalpojumu, kas atbilstoši tiek ietverts finanšu piedāvājumā. Tā kā zemāk norādīto pozīciju izmaksas veido cenu atšķirību vairāku tūkstošu eiro vērtībā, lūdzam precizēt, vai Pretendentiem jāiesniedz finanšu piedāvājumu, kur tās ir ietvertas?
1. Tehnikas specifikācijas 3.2.1. (21. lappuse)
Vai katrā no abiem reģionālajiem pasākumiem ir jāparedz:
2. Tiešraide
3. Tulkošana – lūdzu, precizēt kāda: sinhronā, surdotulkošana utt.  un kāds tehniskais aprīkojums – līdzvērtīgi mediju pasākumā minētajam (kabīnēs, austiņas, 2 tulki)?
· telpās ir jābūt ergonomikas prasībām atbilstošam apgaismojumam un apskaņošanai. Skatuves vai citas telpā iekārtotās vietas prezentāciju veikšanai un diskusiju norisei izgaismošanai jāizmanto gaismas iekārtas, kas akcentē skatuves noformējumu un runātājus, kā arī apgaismojuma līmenim jānodrošina kvalitatīva pasākuma tiešraide internetā, t.sk. tiešraides nodrošināšanai nepieciešamā tehnika un personāls, ja tāda ir paredzēta. Telpām jābūt gaišām, lai dalībnieki var veikt pierakstus un dalībnieki ar redzes traucējumiem var brīvi pārvietoties;
· telpās ir jābūt nodrošinātam dalībnieku skaitam un Pasūtītāja pieprasījumam atbilstošam krēslu, galdu un citu mēbeļu skaitam un izvietojumam;
· telpās ir jābūt pieejamam ekrānam (atbilstošs telpas izmēriem, kas nodrošina redzamību visiem dalībniekiem un tulkiem, ja pasākuma ietvaros paredzēta tulkošana), prezentācijas tehnika (datorprojektors un dators), kā arī cita nepieciešamā tehnika atbilstoši pasākuma vajadzībām (t.sk. bezvadu prezentācijas pults ar lāzera rādāmkociņu); 
· uz skatuves ir jābūt pieejamam ekrānam (prezentācijām) ar laika atskaiti;
· telpās jānodrošina noformējums atbilstoši pasākuma vizuālajai identitātei fona baneru, videoprojekciju u.tml. veidā;
· telpās jānodrošina bezvadu interneta pieslēgums visu pasākuma norises laiku;
· jānodrošina iespēja lietot pie telpām esošās tualetes un garderobi;”

	Izvērtējot ieinteresētā piegādātāja uzdotos jautājumus, pasūtītājs informē, ka ir pieņemts lēmums veikt šādus grozījumus atklāta konkursa nolikumā:
1. No atklāta konkursa nolikuma tehniskās specifikācijas 3.2.1. apakšpunkta svītrot vārdus:
- “kā arī apgaismojuma līmenim jānodrošina kvalitatīva pasākuma tiešraide internetā, t.sk. tiešraides nodrošināšanai nepieciešamā tehnika un personāls, ja tāda ir paredzēta.”;
- “un tulkiem, ja pasākuma ietvaros paredzēta tulkošana”;
2. No atklāta konkursa nolikuma tehniskās specifikācijas 3.2.3. apakšpunkta svītrot vārdus:
- “tiek nodrošināts istabas temperatūras negāzēts dzeramais ūdens tulkiem (ja tulkošanas pakalpojumu paredz pasākuma formāts)”.

Vienlaikus pasūtītājs informē, ka atklātā konkursā tiks pagarināts piedāvājumu iesniegšanas termiņš par ko tiks atkārtoti publicēts paziņojums.





